بیرلشمیش میللت‌لر 72.جی باش قورولو اوچون آمریکادا اولان پرزیدنت رجب طیب اردوغان نیویورکدا، باشقان دونالد ترامپ ایله بیر آرایا گلدی.
جمهورباشقانلیغی قایناقلاری، 50 دقیقه داوام ائدن گؤروشمه‌دن سونرا؛
"گؤروشمه‌ده، بؤلگه‌سل مسئله‌لرین حلی اوچون امکداشلیغین گلیشدیریلمه‌سی و بوتون ترور هؤرگوت‌لری ایله مباریزه‌نین قرارلی‌لیقلا داوام ائتدیریلمه‌سی مسئله‌لرینده فیکیر بیرلیگی اولموشدور. ایکی لیدئر، 25 سپتامبر 2017 تاریخینده عراق کورد بؤلگه‌سل رهبرلیگی‌نین پلانلانلادیغی رفراندوموا قارشی اولدوق‌لارینی ایفاده ائده‌رک، بو جور آددیمین جدی نتیجه‌لری اولاجاغینی وورغولامیش‌لار" آچیقلاماسینی ائتدی.
آمریکا پرزیدنتی ترامپ ایسه، سوسیال مئدیا‌دان گؤروشمه ایله باغلی معلومات وئردی.
ترامپ، "پرزیدنت اردوغانی آمریکادا قارشیلاماق چوخ گؤزل" دئدی.
اردوغان و ترامپ، حیاتا گئچیردیک‌لری گؤروشون مطبوعاتا آچیق بؤلومونده ده مطبوعاتا آچیقلاما وئردی.
اردوغان، دانیشماسینا "بیرلشمیش میلت‌لر تشکیلاتی باش قورولو وسیله‌سی ایله اولدوغوموز آمریکادا عزیز دوستوم دونالد ایله بو گون هیاتلرآراسی و ایکی‌لی گؤروشمه گئچیرجییک" سؤزلری ایله باشلادی.
"اینانیرام کی ایستر آمریکا-تورکیه ایلیشکی‌لری ایسترسه بؤلگه‌سل پروسه‌لر، دونیا‌داکی دیگر مسئله‌لری مذاکیره ائتمه‌یه ایمکان تاپاجاییق" دئین اردوغان، "من ده بو ایمکانی یاخالادیغیمیز اوچون اؤزلرینه اؤزللیکله چوخ چوخ تشکر ائدیرم" دئدی.
ترامپ ایسه،
"آرخاداشیم اولان پرزیدنت اردوغانی تانیماق بؤیوک بیر شرف و آیریجالیق. او، دونیانین چتین بیر بؤلگه‌سینده چالیشیر. چوخ، چوخ ایلگیلی‌لی و آچیق اولماق لازیم گلرسه چوخ پوئن توپلاییر و آمریکا ایله ده بیرلیکده چالیشیر. اؤلکه‌لریمیز آراسیندا چوخ گؤزل بیر دوستلوق وار. منجه، بیز بو آندا هئچ اولمادیغی قدر یاخینیق و بونون بؤیوک بیر بؤلومو شخصی ایلیشکی‌لرله علاقه‌لی" دئدی.
اردوغانا تشکر ائدن ترامپ، آچیقلاماسینی "سیزی آمریکادا گؤرمک بؤیوک شرف‌دیر" سؤزولری ایله تاماملادی.
